شو ظليت واكَف گلي شمتاني .؟
تره كَلّبي انترس من عندك اعذار
تخلص من عذر تكَلب على الثاني
خلصّت العمـرويـــــاك بالحسـرات
من غم الزمان البيــك وازانــــــي .
ما اعتب عليـك من العتب مرفوع
اعتب عالبخــت چيه بيك دلانـــي
انه الضّيعت ربعي وباقي بس وياك
وهسه تكَلي تاني .! اعذرني ماتاني
چنتلك ضحكه تلعب بين الحچايات
واذا تحتاج تبچي دمــــــوع تلگاني
على كيفك عليّ هذا الكَلب ملچوم
حمامة بنص ذيابة شوم خلاني
صرت يوسف زمانـي وبيك شفت البير
وصفت روجات غدرك چنهن اخوانـي
صرتلك شمعـه تضوي وحضن تالي الليل
الوليلك چنت تغفى على ذرعـــاني
صحتلك وسمعت چا ليش ما رديـت
مو كبّر وكت مغربكم آذانــــــــــي
المن جاي گلي وشّصلافه البيك .؟
آنه ويآك ابشرك مات شيطاني
تحياتي
عاشق